stanford-oval/wikipedia huggingface dataset:
Kopsan tuulivoimapuisto 1

| Kopsan tuulivoimapuisto 1 Pirttiselän tuulivoimapuisto |
| --- | --- |
Valtio:  Suomi
Sijainti:  Raahe
Koordinaatit:  64°32′31″N, 24°44′38″E
Rakentaminen alkoi:  2012 
Valmistunut:  2013 
Rakennuttaja:  Puhuri Oy 
Omistaja:  Pirttiselkä Tuulipuisto Oy 
Operaattori:  ABO Wind Services Oy 
Tuulivoimapuisto
Tyyppi:  maatuulivoimalaitos
Sähköasema:  1
Puistojännite:  20 kV 
Liittymisjännite:  110 kV 
Korkeus:  90–110 m 
Tuulivoimalat:  7 × Siemens SWT−3,0 DD (3 MW) 
Kapasiteetti:  21 MW  
Vuosituotanto:  noin 60–65 GWh 
 fiKopsan tuulivoimapuisto 1 
Kopsan tuulivoimapuisto 1, toisinaan myös Pirttiselän tuulivoimapuisto, on Pohjois-Pohjanmaalla Raahen Pirttiselällä, joka jää Möykkyperän ja Romuperän väliin, sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 21 megawattia ja vuosituotanto on noin 60–65 gigawattituntia . Tuulivoimapuiston on rakentanut Puhuri Oy , sen omistaa Pirttiselkä Tuulipuisto Oy, joka on energiarahaston SUSI Renewable Energy Fund II tytäryhtiö, ja operoi ABO Wind Services Oy .
”Kopsa” oli Pohjois-Pohjanmaan ympäristökeskuksen päätöksellä ensimmäinen sisämaan tuulivoimahanke, jossa sovellettiin YVA-menettelyä. Lisäksi tuulivoimapuistossa oli valmistuessaan Suomen korkeimmat tuulivoimalat. Puhuri Oy on rakentanut myös Kopsan tuulivoimapuisto 2:n, joka sijaitsee parin kilometrin päässä tästä.
Yleistä

Tuulivoimapuiston voimalaitokset muodostavat 4,4 kilometriä pitkän rivin, joka alkaa Latvanevalta, kulkee Pikku- ja Pitkä Pirttiselän kautta Pesuan pohjoispuolelle. Läheiseen Kopsaan on kolme kilometriä matkaa. Voimala-alueen muodostaa metsämaastossa ympäristöstään lievästi erottuvan harjannejakson, joka on paikoin kivikkoinen ja josta on otettu myös soraa. Alueella kulkee joitakin metsäautoteitä, joita on rakennettu lisää tuulivoimaloiden huoltoteiksi. Alueelle pääsee pohjoisessa kulkevalta kantatieltä 88, joka yhdistää Raahen ja Vihannin toisiinsa. Voimalat sijaitsevat 90–110 metrin korkeudella mpy.
Tuulivoimalaitokset ovat saksalaisen Siemensin valmistamaa SWT-3,0 DD-mallia, jonka napakorkeus on 142,5 metriä, tuuliturbiinin halkaisija 113 metriä, ja jonka kapasiteetti on 3,0 megawattia. Tuulivoimalan tyyppikohtainen melun vertailuarvo on 105,5 desibeliä .
Voimaloiden tuottama sähkö johdetaan 20 kilovoltin jännitteellä alueen eteläpuolella puolella sijaitsevalle sähköasemalle, joka sijaitsee aivan koilliseen Ruukkiin johtavan 110 kilovoltin sähkölinjan vieressä. Sähköasemalta on lyhyet kytkentäjohdot Ruukin sähkölinjaan.
Historiaa > Suunnittelu ja rakentaminen

Tuulivoimapuiston suunnittelija ja hankkeen käynnistäjä on Puhuri Oy, joka on Kanteleen Voiman tytäryhtiö. Tuulivoimapuiston osayleiskaava päätettiin laatia huhtikuussa 2009 ja laittaa vireille lokakuussa 2009. Sen pinta-ala oli 14 neliökilometriä. Tämän jälkeen se altistettiin YVA-menettelylle, jos siihen pyydettiin lausunnot alueen sidosryhmiltä. Kaavaluonnos oli nähtävillä vuoden 2011 syystalvella ja uusi kaavaluonnos oli näytillä vuoden 2012 kevättalvella. Osayleiskaavaluonnos oli paljon laajempi kuin sen toteutuma. Siinä esimerkiksi puolustusvoimat esitti hyväksyntänsä vain seitsemälle tuulivoimalaitokselle, jotka sijaitsivat rivimäisessä muodostelmassa. Vaikka muutakin vastustusta esiintyi , hyväksyi valtuusto osayleiskaavan huhtikuussa 2012 ja se tuli lainvoimaiseksi toukokuussa 2012. Rakennusluvat oli myönnettiin vain seitsemälle tuulivoimalalle, jotka muodostivat tunnuksella Kopsa I tunnetun tuulivoimapuiston. Sen rakentaminen käynnistyi samana vuonna. Tuulivoimapuiston laajennuksena käynnistettiin hanke Kopsa II, joka toteutui lopulta 10 tuulivoimalaitoksen kokoonpanolla vuosi tämän jälkeen.
Historiaa > Omistajanvaihdos

Tuulivoimapuisto valmistui elokuussa 2013. Puhuri operoi omistajana tuulipuistoa  seuraavat kolme vuotta. Yhtiö rakensi uusia voimalaitoksia ja joutui rahoitusongelmiin. Ratkaisuna se myi Kopsa I:n lokakuussa 2016 sijoittajayhtiölle SUSI Renewable Energy Fund II, jonka tytäryhtiön Pirttiselkä Tuulipuisto Oy omaisuudeksi tuulipuisto tuli. Uudeksi operaattoriksi tuli Ilmatar Energy. Kauppasumma käytettiin muiden uusiutuvien energiatuotantojen rahoitukseen. Puhuri jatkoi edelleen viereisen Kopsa II:n omistajana.
Tammikuun 2024 onnettomuusuutisessa ilmeni, että tuulipuiston uusi operaattori on ABO Wind Services Oy.
Historiaa > Uutisia

Kopsan kyläyhdistyksen asukkaiden toimesta nostettiin uutisiin Haapaveden televisiosignaalin häiriöt, jotka Kopsan tuulivoimapuistot aiheuttavat heille. Osa asukkaista saivat lähetykset näkyville kääntämällä antenninsa kohti Oulua, mutta kaikilla se ei auttanut.
Joko Kopsa I:n tai Kopsa II:n tuulivoimalaan törmännyt merikotka löydettiin huhtikuussa 2016 kuolleena tuulivoimalaitoksen juurelta. Kotka toimitettiin Oulun yliopistolle, jossa se määritettiin kuolleen voimalan lavan iskusta.
Tammikuussa 2024 yhdestä tuulivoimalasta irtosi tuuliturbiinin siipi, joka putosi muuten ehjän maahan voimalaitoksen lähelle. Kaikki muut kuusi touulivoimalaitosta pysäytettiin varotoimena vian selvittämisen ajaksi.
Kip Brennan

| Kip Brennan |
| --- | --- |

Henkilötiedot
Syntynyt: 27. elokuuta 1980 (ikä 44) Kingston, Ontario
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  193 cm
Paino:  101 kg
Pelinumero:  15
Pelaajaura
Pääsarjaura:  2001–2014
Aik. seurat:  Lowell Lock Monsters (AHL) Manchester Monarchs (AHL) Los Angeles Kings (NHL) Atlanta Thrashers (NHL) Chicago Wolves (AHL) Mighty Ducks of Anaheim (NHL) Portland Pirates (AHL) Hershey Bears (AHL) Toronto Marlies (AHL) New York Islanders (NHL) Bridgeport Sound Tigers (AHL) HIFK (SM-liiga) Springfield Falcons (AHL) Vitjaz Tšehov (KHL) Saryarka Karaganda (VHL)
NHL-varaus:  103, 1998 Los Angeles Kings
Kip Brennan (s. 27. elokuuta 1980 Kingston, Ontario, Kanada) on kanadalainen uransa päättänyt jääkiekkoilija. Hän pelasi yhteensä 61 NHL-ottelua Los Angeles Kingsin, Atlanta Thrashersin, Mighty Ducks of Anaheimin ja New York Islandersin joukkueissa. Hänen uransa viimeksi seuraksi jäi Venäjän VHL-liigassa pelaava kazakstanilainen Saryarka Karaganda, jossa hän pelasi 10 runkosarja-ottelua ja seitsemän playoff-ottelua keväällä 2014.
Kip Brennan keräsi 61 NHL-ottelussaan 2 (1+1) pistettä ja yhteensä 222 jäähyminuuttia.
Kelly Massey

Kelly Massey vuonna 2016
Kelly Massey (s. 11. tammikuuta 1985 Coventry, Englanti) on brittiläinen yleisurheilija. Hän saavutti ensimmäisen olympiamitalinsa kesäolympialaisten 2016 naisten 4 × 400 metrin viestijuoksusta Ison-Britannian joukkueessa. Yleisurheilun Euroopan-mestaruuskilpailuissa 2014 Massey sekä Ison-Britannian joukkue saavuttivat naisten 4 × 100 metrin viestijuoksusta pronssia. Kansainyhteisön kisoissa Massey on kilpaillut edustaen Englantia.
Hän on 168 senttimetriä pitkä ja painaa 57 kilogrammaa.
Kyoto Animation

Kyoto Animationin pääkonttori
Kyoto Animation (jap. 株式会社京都アニメーション, Kabushiki-gaisha Kyōto Animēshon), usein lyhennettynä KyoAni (京アニ), on japanilainen animaatiostudioyhtiö. Vuonna 1981 perustetun yhtiön studiot sijaitsevat Kioton prefektuurin Ujissa Kioton suurkaupunkialueella. Kyoto Animation on tuottanut useita kansainvälisesti tunnettuja animesarjoja, kuten Suzumiya Haruhi no yūutsu, Lucky Star ja K-On!. Studioyhtiön työoloja on pidetty poikkeuksellisina Japanin animaatioteollisuudessa; yhtiö on antanut animaattoreille pysyviä työsuhteita ja työllistänyt huomattavan paljon naisia muutoin miesvaltaisella alalla. Vuonna 2019 Kyoto Animationin päästudio tuhopoltettiin aiheuttaen 35 ihmisen kuoleman.
Kelly McCormick

| Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Maa:   Yhdysvallat> Naisten uimahypyt. |
| --- | --- | --- | --- |
|  Hopeaa | Los Angeles 1984 | 3 m ponnahduslauta |  |
|  Pronssia | Soul 1988 | 3 m ponnahduslauta |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Caracas 1983 | 3 m ponnahduslauta |  |
|  Kultaa | Indianapolis 1987 | 3 m ponnahduslauta |  |
Kelly Anne McCormick (s. 13. helmikuuta 1960 Anaheim, Kalifornia) on entinen yhdysvaltalainen uimahyppääjä. Hän sai vuoden 1984 kesäolympialaisissa Los Angelesissa ponnahduslaudalla hopeaa ja vuonna 1988 Soulissa pronssia. Hän on Pat McCormickin tytär ja opiskeli Ohion valtionyliopistossa.
Pan-Amerikan kisoissa McCormick ylsi kahteen kultamitaliin vuosina 1983 ja 1987. Vuonna 1990 hän jäi Hyvän tahdon kisoissa seitsemännelle sijalle. Vuonna 1991 hän muutti miehensä kanssa Seattleen aloittaakseen valmentamisen.
Kip Kay

Kip Kay
Kip Kedersha (s. 12. joulukuuta 1957 Short Hills, New Jersey, Yhdysvallat) on yhdysvaltalainen tee-se-itse-videoiden tekijä. Vuonna 2008 hänestä tuli MetaCafen jäsen ja hän ansaitsi yli 120 000 dollaria opetusvideoillaan. Kip Kay kuvaa tee-se-itse-videoita siitä, miten ihmiset voivat käyttää uudelleen tavallisia joka kodin tavaroita, kuten taskulamppuja tai aurinkolaseja. Tammikuussa 2011 hänen YouTube-videonsa ylittivät kolmen miljoonan katsojan rajan.
Aiheesta muualla

KipKayn kotisivut
Kate Havnevik

Kate Havnevik
Kate Havnevik on norjalainen laulaja ja lauluntekijä Oslosta.
Ura

Havnevik alkoi 14-vuotiaana soittaa punkyhtyeessä, joka esiintyi Oslon laittomassaselvennä Blitz-klubissa. 19-vuotiaana hän muutti isänsä kotimaahan Englantiin opiskelemaan musiikkia ja säveltämistä Liverpoolissa, kunnes muutti Lontooseen. Siellä hän valmisteli tulevaa albumiaan apunaan monia tuottajia mukaan lukien Marius De Vires, Lamb-yhtyeen basisti Jon Thorne ja Guy Sigsworth, joka aiemmin oli työskennellyt mm. Björkin, Imogen Heapin, Madonnan ja Britney Spearsin kanssa.
Sigsworthin kanssa Havnevik teki kappaleita Melankton-esikoisalbumilleen. Melankton tarkoittaa mustaa ruusua. Nimen idean hän sai sen tekemisvaiheessa lukemastaan kirjasta, jossa oli samanniminen hahmo. Albumi julkaistiin Norjassa huhtikuussa 2006, Isossa-Britanniassa lokakuussa 2006 ja Yhdysvalloissa maaliskuussa 2007, jolloin se myös pääsi myyntiin Applen iTunes-verkkomusiikkikauppaan. Havnevikin kappaleita on ollut mukana myös sarjoissa Greyn Anatomia sekä O.C..
Soolouransa lisäksi Havnevik laulaa Röyksopp-yhtyeen naissolistiosuudet yhdessä Karin Dreijer Anderssonin kanssa. Sen lisäksi hän tekee kappaleita muille yhtyeille, ja lauloi taustaosuudet Britney Spearsin singlellä Someday (I will Understand), jonka Guy Sigsworth tuotti.
Aiheesta muualla

Viralliset sivut
Havnevik MySpacessa
epäviralliset sivusto (Arkistoitu – Internet Archive)
Kertomus (puupiirros)

Kertomus tai Selostus on taiteilija Ina Collianderin puupiirros vuodelta 1961. Kooltaan se on 46,5×47,3 cm. Ateneumin taidemuseolla on siitä vedos, joka kuuluu Ateneumin Ester ja Jalo Sihtolan kokoelmiin.
Kertomus-puupiirroksessa Colliander yhdistää Raamatun Kristus-kertomusta näyttäen tapahtumia ajanlaskun alusta. Niiden alapuolella hän kuvaa 1960-luvun nuoria rennosti kuuntelemassa kertomusta.
Aiheesta muualla

Suomen Kansallisgalleria: Kokoelmat: Kertomus.  (Arkistoitu – Internet Archive)
Kilpilampi (Rautalampi)

| Kilpilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°38′13″N, 26°47′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Mustikaiseen 
Järvinumero:  14.712.1.003
Mittaustietoja
Pinnankorkeus:  107 m  
Pituus:  450 m  
Leveys:  320 m  
Rantaviiva:  1,288 km  
Pinta-ala:  7,537 ha  
Suurin syvyys:  9,8 m  
Saaria:  ei saaria 
 fiKilpilampi 
Kilpilampi  on Pohjois-Savossa Rautalammilla  kirkonkylän lähellä sijaitseva lampi.
Maantietoa

Lampi on 450 metriä pitkä, 320 metriä leveä, ja sen pinta-ala on 7,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 107 metriä mpy.
Käärmeenkantaja

| Käärmeenkantaja |
| --- | --- |

Latinankielinen nimi:  Ophiuchus
Lyhenne:  Oph
Genetiivi:  Ophiuchi
Rektaskensio:  17h
Deklinaatio:  0°
Ala taivaasta:  948 neliöastetta
Tähtien määrä (magnitudi < 3):  5
Kirkkain tähti:  Alfa Ophiuchi (2,1 mag.)
Meteoriparvet:  Ophiuchidit  Toukokuun Ophiuchidit  Theta Ophiuchidit
Naapuri- tähdistöt:  Herkules  Käärme  Vaaka  Skorpioni  Jousimies  Kotka
 Näkyy leveysasteiden +80° ja −80° välillä  Näkyy Suomessa parhaiten heinäkuussa 
Käärmeenkantaja (lat. Ophiuchus, genetiivi Ophiuchi) on suurehko, mutta vaikeasti hahmotettava tähdistö Herkuleksen alla. Se näkyy Suomessa parhaiten alkusyksyllä tai loppukeväällä, tosin tähdistön eteläisimmät osat parhaimmillaankin vain hädin tuskin horisontin yläpuolella eteläisimmässä osassa maata.  Käärmeenkantajassa on monia pallomaisia tähtijoukkoja.
Ekliptika kulkee tähdistön läpi, ja Aurinko on tähdistön alueella vuosittain marraskuun 29. päivästä joulukuun 17. päivään, mutta Käärmeenkantaja ei ole tavanomaisesti luettu Eläinradan 12 merkin joukkoon.
Käärmeenkantajan symboli
Tähtiä

Rasalhague (α Ophiuchi) on Käärmeenkantajan kirkkain tähti +2,1 magnitudillaan.
Vuonna 1604 lähellä θ Ophiuchia räjähti viimeisin Linnunradassa havaittu supernova. Sitä havainnoi erityisesti Johannes Kepler, jonka mukaan supernova myös tunnetaan.
RS Ophiuchi on toistuva nova, jonka purkauksia on havaittu vuosina 1898, 1933, 1958, 1967 ja 1985. Tällöin sen kirkkaus on noussut +11,8 magnitudin minimistä helposti paljain silmin havaittavaan +4,8 magnitudiin.
Barnardin tähti on Maata viidenneksi lähin tähti Auringon ja α Centaurin kolmoistähden jälkeen. Sen etäisyys on vain 5,98 valovuotta, mutta koska se on punainen kääpiö, jää sen kirkkaus +9,54 magnitudiin, mikä tekee siitä melko hankalasti löydettävän kohteen kaukoputkelle tai isolle kiikarille. Barnardin tähdellä on suurin tunnettu ominaisliike taivaalla. Tähden löysi E. E. Barnard vuonna 1916.
Syvän taivaan kohteita

pallomaiset tähtijoukot M9, M10, M12, M14, M19 ja M62
avonaiset tähtijoukot NGC 6633 ja IC 4665 tähdistön pohjoisosassa
ρ Ophiuchi -sumu (IC 4604–4605), jossa on syntymäasteella olevia tähtiä
epätavallinen kaksoisgalaksi NGC 6240
Horoskooppimerkki

Eläinradan merkit sellaisina kuin niitä käytetään muun muassa horoskoopeissa ovat saaneet nimensä tähdistöjen mukaan, jotka noin 2200 vuotta sitten sattuivat suunnilleen yhteen vastaavien merkkien kanssa. Ne vastaavat 30 asteen sektoreita tähtitaivaalla, vaikka itse tähdistöt ovat eri kokoisia. Ne on kuitenkin kiinteästi määritelty niin, että esimerkiksi Oinaan merkki alkaa aina kevätpäiväntasauksena, vaikka prekession vuoksi kevättasauspisteen ja sen mukaisesti myös Eläinradan merkkien asema suhteessa tähdistöihin on myöhemmin muuttunut.  Tämän vuoksi jotkut ovat ehdottaneet, että Käärmeenkantaja pitäisi lisätä myös horoskooppimerkkien joukkoon; käärmeenkantajia olisivat marraskuun 29. − joulukuun 17. syntyneet henkilöt.
Aiheesta muualla

Kuvia tai muita tiedostoja aiheesta Käärmeenkantaja Wikimedia Commonsissa
| --- | --- |
Tähdet:  α Oph, η Oph, ζ Oph, δ Oph, β Oph, κ Oph, ε Oph, θ Oph, ν Oph, 72 Oph, γ Oph, λ Oph, 67 Oph, 70 Oph, 44 Oph, χ Oph, 45 Oph, φ Oph, 36 Oph, σ Oph, ι Oph, ξ Oph, 68 Oph, ω Oph, ψ Oph, 47 Oph, ρ Oph, μ Oph, υ Oph, 20 Oph, 71 Oph, 41 Oph, τ Oph, 51 Oph, 66 Oph, 30 Oph, 74 Oph, 58 Oph, 24 Sco, HD 156681, 36 Oph, ο Oph, 23 Oph, τ Oph, 43 Oph, 37 Oph, 21 Oph, 24 Oph, 73 Oph, 14 Oph, 26 Oph, 12 Oph, 53 Oph, U Oph, ρ Oph, 16 Oph, 19 Oph, V986 Oph, 61 Oph, Y Oph, 29 Oph, 52 Oph, ο Oph, 18 Oph, Barnardin tähti, Wolf 1061, Gl 673, SN 1604
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Kilpilampi (Virrat)

| Kilpilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′39″N, 24°09′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Hirvijärveen 
Järvinumero:  35.481.1.024
Mittaustietoja
Pinnankorkeus:  153,5 m  
Rantaviiva:  0,791 km  
Pinta-ala:  3,746 ha  
Saaria:  ei saaria 
 fiKilpilampi 
Kilpilampi  on Pirkanmaalla Virroilla Piilin kylän lähellä sijaitseva lampi.
Maantietoa

Lammen pinta-ala on 3,7 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 153,5 metriä mpy.
Kate Hildén

Kate Lucy Julia Hildén  (26. lokakuuta 1880 Viipuri – 19. maaliskuuta 1975 Helsinki) oli suomalainen ruotsin kielellä kirjoittanut kirjailija ja kääntäjä.
Kate Hildénin vanhemmat olivat konsuli Eugen Wolff ja Adéle Ekström. Hän oli naimisissa vuodesta 1915 dosentti Henrik Hildénin kanssa.
Teoksia

En ovälkommen barnskara. Söderström, Helsingfors 1934
Den obebodda villan. Söderström, Helsingfors 1935
Giv spelrum åt turen : lustspel i tre akter av K. H. Borgåbladets teaterbibliotek 72. Tryckeri- och tidnings, Borgå 1936
Ungkarlsskolan : lustspel i tre akter. Borgåbladets teaterbibliotek 74. Tryckeri- och tidnings, Borgå 1937
Marcellas malörer i Helsingfors. Söderström, Helsingfors 1939
Käännöksiä

Giuseppe Portigliotti : Familjen Borgia. Söderström, Helsingfors 1928 (alkuteos I Borgia)
V. Poljakov : Rysslands sista kejsarinna. Söderström, Helsingfors 1928 (alkuteos The tragic bride')
H. Ashton-Wolfe : Födda till brottslingar. Söderström, Helsingfors 1929 (alkuteos Warped in the making)
Jakob Wasserman : Christoffer Columbus, oceanens Don Quijote. Söderström, Helsingfors 1930 (alkuteos Christoph Columbus, der Don Quichote des Ozeans)
G. K. Chesterton : Fader Browns hemlighet. Söderström, Helsingfors 1930
storfurste Alexander Michailovitj : När jag var storfurste av Ryssland ; övers. från engelskan av Kate Hildén. Söderström, Helsingfors 1933
Krista Hakala

Krista Hakala (s. 4. huhtikuuta 1998) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa FC Honkaa kausina 2015–2017 ja helsinkiläistä Pallokerho-35:tä kaudella 2020. Kaudeksi 2021 hän palasi FC Honkaan. Hän on ennen kauden 2021 alkua pelannut Liigassa 30 ottelua ja tehnyt niissä yhden maalin, elokuussa 2016 Oulu Nice Socceria vastaan. Ykkösessä Hakala on pelannut Malmin Palloseurassa yhden ottelun kaudella 2017 ja Pallokerho-35:ssä 38 ottelua kausina 2018–2019.
Hakalan sisko Katja Hakala on myös liigatason jalkapalloilija.
Kurimus (albumi)

| Kurimus Mokoma |
| --- | --- | --- |

Studioalbumin tiedot
 Äänitetty : Sound Supreme, Hämeenlinna
 Julkaistu: 28. huhtikuuta 2003
 Tuottaja(t): Janne Saksa & Mokoma
 Tyylilaji: thrash metal
 Kesto: 43.42
 Levy-yhtiö: Sakara
Listasijoitukset
  Suomen virallinen lista: 31.
Mokoman muut julkaisut
| Mokoman 120 päivää 2001 | Kurimus 2003 | Punainen kukko 2003 |
Kurimus on Mokoman kolmas albumi sekä Mokoman oman levy-yhtiön Sakara Recordsin ensimmäinen julkaisu. Albumin kansitaiteen ideoi yhtyeen laulaja Marko Annala, mutta itse kuvan teki Ville Pirinen. Albumi nousi Suomen virallisen listan sijalle 31.
Albumista julkaistiin vuonna 2005 vinyyliversio, joka sisältää kaksi bonuskappaletta. Vinyyliversion 500 ensimmäisellä painoksella on mukana juliste yhtyeen nimikirjoitusten kera.
Kappaleesta "Takatalvi" julkaistiin single digitaalisessa muodossa yhtyeen internet-sivulla. Siitä tehtiin myös musiikkivideo.
Kappaleet

Sävellys: Marko Annala, Kuisma Aalto ja Tuomo Saikkonen. Sanoitus: Annala. Sovitus: Mokoma, paitsi kappaleessa ”Takatalvi” Mokoma ja Henri Kuittinen.
Mene ja tiedä – 2.52
Takatalvi – 2.34
Kasvot kohti itää – 4.17
Tämä puoli – 4.55
Houkka – 2.13
Vainottu – 2.38
Silmäterä – 4.21
Punainen kukko – 3.20
Lupaus – 3.37
Väsynyt Atlas – 5.48
Liiton loppu – 7.07
Kappaleet > Vinyylijulkaisun bonuskappaleet

Täältä etelään – 4.05
Marjat – 4.35
Kokoonpano

Marko Annala – laulu
Tuomo Saikkonen – kitara, laulu
Kuisma Aalto – kitara
Heikki Kärkkäinen – basso
Janne Hyrkäs – rummut
Arvostelut

Desibeli.net:
Imperiumi: 9+/10
Soundi:
Aiheesta muualla

Kurimus (albumi) Discogsissa. (englanniksi)
Albumi Kurimus (albumi) Encyclopaedia Metallum -sivustolla (englanniksi)
Mokoma
| --- | --- |
Studioalbumit:   Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:   Punainen kukko  Viides vuodenaika  Juurta jaksain  Yksi 
Singlet:   ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:   DVD ("Mäntit tien päällä")  Sakara Tour 2006
Kip Thorne

| Kip Stephen Thorne |
| --- | --- |

Henkilötiedot
Syntynyt: 1. kesäkuuta 1940 (ikä 84) Logan, Utah, Yhdysvallat
Kansalaisuus:  yhdysvaltalainen
Koulutus ja ura
Tutkinnot:  California Institute of Technology Princetonin yliopisto
Väitöstyön ohjaaja:  John Wheeler
Instituutti:  California Institute of Technology
Oppilaat:  Saul Teukolsky Alan Lightman Clifford M. Will Richard H. Price
Tutkimusalue:  fysiikka
Tunnetut työt:  kosmologia suhteellisuusteoriaan liittyvät tutkimukset
Palkinnot:   Nobelin fysiikanpalkinto (2017)
Kip Stephen Thorne (s. 1. kesäkuuta 1940 Logan, Utah, Yhdysvallat) on yhdysvaltalainen teoreettinen fyysikko, jonka tunnetuimmat tutkimukset käsittelevät kosmologiaa ja Albert Einsteinin suhteellisuusteoriaa. Thorne oli myös fyysikkojen Stephen Hawking ja Carl Sagan pitkäaikainen ystävä. Thornelle myönnettiin Nobelin fysiikanpalkinto vuonna 2017 yhdessä Rainer Weissin ja Barry Barishin kanssa LIGO-detektorista ja gravitaatioaaltojen havaitsemisesta.
Thorne väitteli Princetonin yliopistossa vuonna 1965. Hän on California Institute of Technologyn emeritusprofessori vuodesta 2009.
Julkisuudessa Thorne tunnetaan myös useista vedonlyönneistään Stephen Hawkingin ja John Preskillin kanssa. Thorne on esimerkiksi voittanut Hawkingin kanssa vedon siitä, onko Cygnus X-1 musta aukko vai ei. Thorne on myös asettunut Hawkingin kannalle vedonlyönnissä siitä, katoaako informaatio lopullisesti mustaan aukkoon. Vaikka Hawking luovutti jo kyseisen vedon ja totesi hävinneensä, Thorne ei ole samaa mieltä hänen kanssaan.